Diari Oficial de la Generalitat Valenciana


Sumari del DOGV 2658, del 02-01-1996 (1996/837143)

RESOLUCIÓ de 13 de desembre de 1995, del director general de Recursos Forestals de la Conselleria d'Agricultura i Medi Ambient, per la qual es fa pública la llista de forests propietat de la Generalitat Valenciana en les quals s'estableix la gratuïtat dels aprofitaments apícoles.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2658

Data del DOGV
:   02-01-1996

Secció del DOGV
:   ALTRES DISPOSICIONS

Número del document
:   1996/837143


Data del document
:   13-12-1995

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIó de 13 de desembre de 1995, del director general de Recursos Forestals de la Conselleria d'Agricultura i Medi Ambient, per la qual es fa pública la llista de forests propietat de la Generalitat Valenciana en les quals s'estableix la gratuïtat dels aprofitaments apícoles.
  
El Decret 133/1989, de 16 d'agost, del Consell de la Generalitat Valenciana, disposa la gratuïtat dels aprofitaments apícoles a les forests de propietat de la Generalitat Valenciana, i estableix un procediment per a la seua adjudicació anual, que comença amb la necessària publicació en el Diari Oficial de la Generalitat Valenciana i l'exposició en ajuntaments, organitzacions professionals agràries i d'agricultors, de la llista de les forests, superfícies i quantitats màximes i mínimes. La Llei 3/1993, de 9 de desembre, Forestal de la Comunitat Valenciana, considera els productes apícoles com a aprofitaments forestals que s'han de sotmetre a l'autorització administrativa prèvia, d'acord amb el que disposen els articles 30.2 i 31.
  
Per aquesta raó, resolc:
  
  
Article primer
  
Es fa pública la llista de les forests susceptibles d'aprofitaments apícoles per a l'any 1996, que consta com a annex a aquesta resolució.
  
  
Article segon
  
En el termini de quinze dies hàbils comptadors des de la publicació en el Diari Oficial de la Generalitat Valenciana d'aquesta resolució, les persones interessades en els esmentats assentaments podran presentar les instàncies a la direcció territorial de la Conselleria de Medi Ambient de la província on estiga ubicada la forest que se sol·licite, per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, on s'haurà de fer constar el nom del titular del rusc, el número de registre, número de ruscos que s'hi pretenen assentar i l'època en la qual es realitzarà l'aprofitament. S'hi haurà d'adjuntar una fotocòpia de la cartilla ramadera.
  
  
  
Article tercer
  
Per a l'adjudicació dels aprofitaments i, en general, per a tot allò no establert en aquesta resolució, regirà el que disposa el Decret 133/1989, de 16 d'agost, del Consell de la Generalitat Valenciana, pel qual s'estableix la gratuïtat dels aprofitaments apícoles a les forests propietat de la Generalitat Valenciana.
  
  
  
DISPOSICIONS FINALS
  
  
única
  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
  
València, 13 de desembre de 1995.- El director general de Recursos Forestals: Francisco Javier Gómez Martín.